ดัชนีเช้า 1 ก.พ.ปิดบวก 2.86 จุด
ดัชนีหุ้นเช้า 1 ก.พ.ปิด 966.96 จุด บวก 2.86จุด ท่ามกลางมูลค่าซื้อขาย 9,522 ล้านบาท คาดดัชนีมีโอกาสรีบาวด์ใกล้พันจุด
1 ก.พ. 2554

ดัชนีหุ้นเช้า 1 ก.พ.ปิด 966.96 จุด บวก 2.86จุด ท่ามกลางมูลค่าซื้อขาย 9,522 ล้านบาท คาดดัชนีมีโอกาสรีบาวด์ใกล้พันจุด
ตลาดหุ้นภาคเช้าของวันที่ 1 ก.พ. เปิดตลาดบวกและสามารถยืนในแดนบวกตลอดการซื้อขายและมาปิดท้ายตลาดที่ระดับ 966.96 จุด เพิ่มขึ้น 2.86 จุด หรือ 0.30% มูลค่าการซื้อขาย 9,522 ล้านบาท 
บล.ฟินันเซีย ไซรัส ระบุว่า แม้ว่าสถานการณ์ในอียิปต์จะยังไม่สงบ แต่นักลงทุนเริ่มคลายความวิตก ขณะที่ตัวเลขเศรษฐกิจของสหรัฐเริ่มกลับมาดูดีขึ้นอีกครั้ง ส่วนค่าเงินบาทก็กลับมาแข็งค่าขึ้นเล็กน้อย รวมทั้งตลาดหุ้นในต่างประเทศก็เริ่มฟื้นตัวกลับขึ้นมาเคลื่อนไหวเป็นบวกกันส่วนใหญ่  และเป็นปัจจัยหนุนให้ดัชนีหุ้นไทยปรับตัวบวกเพิ่มขึ้น 
ประกอบกับการทยอยประกาศผลการดำเนินงานของ บริษัทจดทะเบียน(บจ.) ต่างๆ รวมถึงการประกาศจ่ายปันผล น่าจะทำให้ดัชนีหุ้นชะลอการปรับตัวลงในช่วงนี้ และมีโอกาสที่จะกลับมารีบาวด์ขึ้นไปใกล้ๆ 1,000 จุด หรือสูงกว่าเล็กน้อยได้ 
ดังนั้น แนะนำให้เลือกหุ้นเข้าซื้อได้เมื่อตลาดปรับตัวลง และถือเพื่อรอจังหวะขายทำกำไรอีกครั้งเมื่อดัชนีหุ้นสามารถดีดตัวขึ้น